  Виталий Пронин Улӥ Кечол гуртысь Андрей Ларгин.Туннэ Ижысь Ялан ӝуась тыл дорын присяга кутӥзы Удмурт Республикая Кыл кутытонъя управлениысь 18 кузя егит ужасьёс. Пӧлазы вал Пичи Пурга ёросысь Улӥ Кечол гуртысь Андрей Ларгин. Кечол школаез йылпумъяса, Андрей ветлӥз армие. Службазэ ортчиз Волгоградысь внутренней войскоосын. Отчы ик кыльыны медэ вылэм, но вордскем гуртэзлэсь но эшъёсызлэсь мӧзмон берен Удмуртие вуттӥзы. Солдат дӥсьлы синмаськемез вуттӥз сое Кыл кутытонъя управление. Та дыре со Ижысь 1 номеро колониын ужа. - Формаен ужась ӵыжы-выжыосмы та дырозь ӧй вал бере, мон сюрес лёгись выллем луисько, - шуэ младшой инспектор Андрей Ларин. - Быръем удысэ капчиез пӧлысь ӧвӧл. Кыл кутытонъя управлениысь егит инспекторъёс сяна, Ялан ӝуась тыл доры люкаськизы Ижысь 97 номеро школаысь кадет классын дышетскисьёс но та удысын трос аръёс ӵоже ужам ветеранъёс. Соосты Вормон Нуналэн ӟечкылазы Удмурт Республикаысь Правительстволэн Тӧроезлэн воштӥсезлэсь ужзэ быдэсъясь Наталья Сударикова, Удмурт Республикая Кыл кутытонъя управленилэн кивалтӥсезлэсь ужзэ быдэсъясь Игорь Криницин но мукетъёсыз. Валентина Емельянова  